CELEX: 62022TN0162
Language: sk
Date: 2022-03-24 00:00:00
Title: Vec T-162/22: Žaloba podaná 24. marca 2022 – OQ/Komisia

16.5.2022   
            
            
               SK
            
            
               Úradný vestník Európskej únie
            
            
               C 198/63
            
         
      Žaloba podaná 24. marca 2022 – OQ/Komisia
      (Vec T-162/22)
      (2022/C 198/91)
      Jazyk konania: francúzština
      
         Účastníci konania
      
      
         Žalobca: OQ (v zastúpení: N. Maes a J. N. Louis, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhovel tejto žalobe,
               
            
                  —
               
               
                  vyhlásil ju za prípustnú a dôvodnú,
               
            
                  —
               
               
                  zrušil rozhodnutie menovacieho orgánu Európskej komisie z 19. mája 2021 ukladajúce žalobcovi disciplinárny postih odvolania z funkcie bez zníženia výšky práv na dôchodok,
               
            
                  —
               
               
                  zrušil rozhodnutie menovacieho orgánu Európskej komisie z 15. decembra 2021, ktorým bola zamietnutá sťažnosť [dôverné] (1) žalobcu podľa článku 90 ods. 2 služobného poriadku,
               
            
                  —
               
               
                  uložil žalovanej povinnosť nahradiť trovy konania, ktoré vznikli žalobcovi v rámci tohto konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 10 prílohy IX služobného poriadku z dôvodu, že disciplinárny postih, ktorý bol žalobcovi uložený nie je primeraný závažnosti priestupku vzhľadom na kritériá posúdenia stanovené v článku 10 prílohy IX Služobného poriadku úradníkov Európskej únie (ďalej len „služobný poriadok“) a nezohľadňuje poľahčujúce okolnosti.
               
            
                  2.
               
               
                  Druhý žalobný dôvod je založený na porušení povinnosti odôvodnenia. Žalobca tvrdí, že Komisia sa neriadila stanoviskom disciplinárnej komisie, ktorá odporúčala postih zaradenia do nižšej platovej triedy podľa článku 9 ods. 1 písm. f) prílohy IX služobného poriadku bez toho, aby svoje rozhodnutie z právneho hľadiska dostatočne odôvodnila.
               
            
         (1)  Dôverné údaje sa neuvádzajú.